Document ID: /roh_data/filtered/swiss_laws_in_ROHinterleaved.jsonl.gz/24609

This text was translated from EN into Rumantsch Grischun.

An appeal is permitted against judgments of courts of first instance that conclude the proceedings in their entirety or in part, and against individual subsequent court decisions and individual forfeiture decisions. The court of appeal may review the judgment comprehensively on all contested points. An appeal may contest:a. an infringement of the law, including exceeding and abusing discretionary powers, the denial of justice and unjustified delay;b. an incomplete or incorrect assessment of the circumstances of the case;c. a decision that is inequitable. Where the trial before the court of first instance considered contraventions only, the appeal may only claim that the judgment contains errors in law or that the assessment of the circumstances was clearly incorrect or based on an infringement of the law. New averments and evidence may not be raised. If the appeal is limited to civil matters, the first instance judgment shall only be reviewed to the extent permitted by the civil procedure law applicable at the place of jurisdiction. Amended by No I of the FA of 17 June 2022, in force since 1 Jan. 2024  (AS 2023 468; BBl 2019 6697).

L’appellaziun è admissibla cunter sentenzias da dretgiras d’emprima instanza, cun las qualas la procedura è vegnida terminada per part u dal tuttafatg, sco er cunter decisiuns posteriuras independentas da la dretgira e cunter decisiuns da confiscaziun independentas. La dretgira d’appellaziun po examinar en moda cumplessiva tut ils aspects contestads da la sentenzia. Cun l’appellaziun pon vegnir constestadas:a. violaziuns da dretg, inclusiv il surpassament e l’abus dal liber appreziar, la snegaziun da dretg e la retardada da dretg;b. la constataziun incumpletta u fallada dals fatgs;c. l’inadequatezza. Sche la procedura principala d’emprima instanza ha tractà exclusivamain surpassaments, poi vegnir fatg valair cun l’appellaziun mo che la sentenzia haja mancanzas giuridicas ubain che la constataziun dals fatgs saja evidentamain fallada u sa basia sin ina snegaziun da dretg. I na pon betg vegnir preschentadas novas pretensiuns u novas cumprovas. Sche l’appellaziun sa restrenscha a l’aspect civil, vegn la sentenzia d’emprima instanza examinada mo, uschenavant ch’il dretg da procedura civila ch’è applitgabel a la dretgira cumpetenta prevesa quai. Versiun tenor la cifra I da la LF dals 17 da zer. 2022, en vigur dapi il 1. da schan. 2024 (AS 2023 468; BBl 2019 6697).